Държавен вестник, бр. 103, 2011 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  103
МИНИСТЕРСКИ СЪВЕТ
ПОСТАНОВЛЕНИЕ № 351
ОТ 20 ДЕКЕМВРИ 2011 Г.
за одобряване на допълнителни бюджетни 
кредити по бюджета на Министерството на 
външните работи за 2011 г.
МИНИСТЕРСКИЯТ СЪВЕТ
П О С ТА Н О В И :
Чл. 1. (1) Одобрява допълнителни бюджетни 
кредити в размер 3 500 000 лв. по бюджета 
на Министерството на външните работи за 
2011 г. за текущи разходи на задграничните 
представителства.
(2) Средствата по ал. 1 да се осигурят чрез 
преструктуриране на разходите по централния 
бюджет за 2011 г. по реда на чл. 34, ал. 1 от 
Закона за устройството на държавния бюджет.
Чл. 2. Министърът на финансите да извърши 
налагащите се от чл. 1 промени по бюджета на 
Министерството на външните работи за 2011 г.
Заключителни разпоредби
§ 1. Постановлението се приема на осно­
вание чл. 28, ал. 1 от Закона за устройството 
на държавния бюджет.
§ 2. Изпълнението на постановлението се 
възлага на министъра на финансите и на ми­
нистъра на външните работи.
§ 3. Постановлението влиза в сила от 19 де­
кември 2011 г.
Министър-председател: 
Бойко Борисов
Главен секретар на Министерския съвет: 
Росен Желязков
13390
РЕШЕНИЕ № 927
ОТ 20 ДЕКЕМВРИ 2011 Г.
за предоставяне на концесия за добив на под­
земни богатства по чл. 2, ал. 1, т. 5 от Закона 
за подземните богатства – строителни матери­
али – пясък и чакъл, от находище „Водолей“, 
разположено в землищата на с. Водолей и 
с. Дичин, община Велико Търново, област 
Велико Търново
На основание чл. 5, т. 3, чл. 6, ал. 3, чл. 29 
и чл. 54, ал. 4 – 6 от Закона за подземните бо­
гатства, чл. 95е, ал. 1 от Закона за концесиите 
във връзка с чл. 71 от Закона за подземните 
богатства и мотивирано предложение на минис­
търа на икономиката, енергетиката и туризма
МИНИСТЕРСКИЯТ СЪВЕТ
Р Е Ш И :
1. Предоставя концесия за добив на под­
земни богатства по чл. 2, ал. 1, т. 5 от За­
кона за подземните богатства – строителни 
материали – пясък и чакъл, представляващи 
ОФИЦИАЛЕН РАЗДЕЛ
изключителна държавна собственост, от нахо­
дище „Водолей“, разположено в землищата на 
с. Водолей и с. Дичин, община Велико Търново, 
област Велико Търново. 
2. Определя концесионна площ с размер 
288 377 кв. м, която съвпада с площта на ут­
върдените запаси в находище „Водолей“, при 
граници с координати на точките от № 1 до 
№ 14 включително в координатна система 
„1970 г.“ съгласно приложението.
3. Определя срок на концесията 25 години.
4. Концесионният договор влиза в сила от 
датата, на която са изпълнени едновременно 
следните условия: 
4.1. Влизане в сила на решение по оценка на 
въздействието върху околната среда (ОВОС) и 
оценка за съвместимост по реда на Закона за 
опазване на околната среда във връзка с чл. 31, 
ал. 1 и 4 от Закона за биологичното разно­
образие, с което се одобрява осъществяването 
на инвестиционното предложение.
4.2. Представяне на банковата гаранция по 
т. 9.1.1.
5. До влизането в сила на концесионния до­
говор концесионерът има права на възложител 
на инвестиционно предложение по смисъла на 
Закона за опазване на околната среда.
6. Определя за концесионер по право ПК 
„Агрострой“ – Велико Търново, притежава­
що Удостоверение за търговско откритие 
№ 0310/19.02.2008 г., издадено от министъра 
на околната среда и водите. 
7. Концесията да се осъществява при след­
ните условия:
7.1. При експлоатацията на подземните 
богатства да се изпълняват изискванията, свър­
зани с опазването на околната среда, водите, 
земеделските земи и горите, защитените със 
закон територии и обекти, в т.ч. в актовете и 
предписанията на компетентните органи по 
околна среда, както и изискванията за опаз­
ване на културните и историческите ценности, 
националната сигурност, отбраната на страната 
и обществения ред.
7.2. Правата и задълженията по концесията 
да не се прехвърлят на трети лица освен с раз­
решение на Министерския съвет при условията 
на действащото законодателство.
7.3. Добивът на подземното богатство по 
т. 1 започва след съгласуване от министъра на 
икономиката, енергетиката и туризма на про­
ектите и плановете по т. 8.2.3 и въз основа на 
влязло в сила решение по ОВОС и оценка за 
съвместимост по реда на Закона за опазване 
на околната среда, Закона за биологичното 
разнообразие и Наредбата за условията и реда 
за извършване на оценка за съвместимостта на 
планове, програми, проекти и инвестиционни 
предложения с предмета и целите на опазване 
на защитените зони, приета с Постановление 
№ 201 на Министерския съвет от 2007 г. (ДВ, 
бр. 73 от 2007 г.), с което се одобрява осъщест­
вяването на инвестиционното предложение.